**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Városstratégiai Bizottság 2017. december 11–i ülésére**

**Javaslat sportszervezetek támogatására**

A Közgyűlés a 2017. évi költségvetésről szóló rendéletében a Sport ágazat kiadásai között az Aligátor Vízilabda Kft. részére külön tételsoron –„AVUS támogatás” – 20.000.000,- Ft előirányzatot biztosított a sportszervezet 2017. évi működési költségeihez.

Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja kimondja:

 „Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2016. év teljes pénzügyi, szakmai beszámolóját, valamint a 2017. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2016. évben 10.000 eFt összeghatár felett kapott támogatást, 2017. évben csak akkor kaphat támogatást, ha a működésének egészét tekintve a 2016. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

Nevezett sportszervezet a rendeletben foglaltaknak megfelelően benyújtotta az előírt dokumentumot, amely jelen előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. december „ ”

**(: Koczka Tibor :)**

**HATÁROZATI JAVASLAT**

**…../2017. (XII.11.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2017. évi költségvetéséről szóló 4/2017. (III. 7.) önkormányzati rendelete 11. § (10) pontja alapján kapott felhatalmazás alapján az Aligátor Vízilabda Kft. 2017. évi pénzügyi, szakmai tervét megtárgyalta, és az alapján a 2017. évi támogathatóságukat jóváhagyja.
2. A Bizottság az 1. pont alapján a Közgyűlés a 2017. évi költségvetésről szóló rendéletében a Sport ágazat kiadásai között az Aligátor Vízilabda Kft. külön tételsoron - „AVUS támogatás” - szereplő támogatási összegét jóváhagyja.
3. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**